Áætlun um byggingu veitunnar hefur miðast við að afhenda megi orku til Norðuráls fyrir lok ársins 2005 og að verkinu ljúki áður en framkvæmdir við Kárahnjúkavirkjun og byggingu álvers á Reyðarfirði nái hámarki . Nú er ljóst að það takmark næst ekki en umhverfismat , skipulagsmál og öflun nauðsynlegra leyfa til framkvæmdarinnar hefur tekið lengri tíma en búist var við . Samstarf hefur verið milli Landsvirkjunar , Orkuveitu Reykjavíkur og Hitaveitu Suðurnesja um orkusölu til stækkunar Norðuráls . Á næstu vikum verður kannað hvort Orkuveita Reykjavíkur og Hitaveita Suðurnesja nái að fullnægja orkuþörf Norðuráls svo ekki þurfi að slá stækkun álversins á frest . Norðurál framleiðir nú 90 þúsund tonn af áli á ári . Áætlað hefur verið að stækka álverið í tveimur áföngum sem nema 150 þúsund tonnum samtals , 90 þúsund tonn verði gangsett í árslok 2005 en 60 þúsund tonn til viðbótar þremur til fjórum árum síðar . Landsvirkjun mun vinna áfram að undirbúningi Norðlingaölduveitu en orkunnar frá henni verður væntanlega þörf vegna síðari áfanga stækkunar Norðuráls eða annarra verkefna sem upp kunna að koma .